שמואל א פרק כ"ח
סיכום פרק שעבר:
דוד מבין שאין הוא יכול להמשיך לחיות בארץ, לכן הוא מחליט לברוח למקום שבו שאול יתייאש ממנו. דוד בורח לאכיש מלך גת. במשך הזמן מצליח דוד לכבוש אמונו של מלך גת.

סיכום הפרק:
I.       הפלשתים נקבצים ומתכוונים להילחם בישראל. הם חונים ב"שונם". באותו זמן שאול אוסף את מחנה ישראל והם חונים בגלבוע.

II.    אכיש מלך גת גם הוא מתכנן לצאת להילחם והוא מצרף למחנהו את דוד ואנשיו.

III. שאול בראותו את מחנה הפלשתים מתחיל לדאוג ולפחד: "וַיַּרְא שָׁאוּל אֶת מַחֲנֵה פְלִשְׁתִּים וַיִּרָא וַיֶּחֱרַד לִבּוֹ מְאֹד:". הנביא מזכיר לנו שבאותו זמן: "שְׁמוּאֵל מֵת וַיִּסְפְּדוּ לוֹ כָּל יִשְׂרָאֵל וַיִּקְבְּרֻהוּ בָרָמָה וּבְעִירוֹ וְשָׁאוּל הֵסִיר הָאֹבוֹת וְאֶת הַיִּדְּעֹנִים מֵהָאָרֶץ:" דהיינו כרגע אין נביא בישראל משום ששמואל נפטר ונפסקה הנבואה, וכן אין אובות וידעונים שאפשר לשאול אותם, משום ששאול הכרית אותם מהארץ.
IV.            שאול מנסה לשאול את ה', דרך חלומות, דרך האורים ודרך הנביאים, ואינו מקבל תשובה  מה'
[1].
V.   לאחר כל הדברים האלו, שאול מבקש מעבדיו לחפש בעלת אוב על מנת שהוא יוכל להתייעץ אתה. עבדיו מגלים לו שיש בעלת אוב ב:"עין דור". שאול מתחפש והולך אליה. הוא מבקש ממנה אם היא יכולה לעלות לה מישהו. (בתחילה הוא לא אמר לה שאת שמואל הוא רוצה.) בתחילה האישה מסרבת בטענה שהיא מפחדת שמא הדבר ייודע לשאול והוא ייהרוג אותה. רק לאחר שהוא מבטיח לה שלא יקרה לה דבר, היא מסכימה לבקשתו והיא מעלה את שמואל. 
VI.            מתברר לה שהאיש שביקש ממנה לעלות את שמואל הוא שאול ואז היא באה אליו בטענה: "וַתֵּרֶא הָאִשָּׁה אֶת שְׁמוּאֵל וַתִּזְעַק בְּקוֹל גָּדוֹל וַתֹּאמֶר הָאִשָּׁה אֶל שָׁאוּל לֵאמֹר לָמָּה רִמִּיתָנִי וְאַתָּה שָׁאוּל:"
VII.         שאול מרגיע אותה, הוא מבקש ממנה לדעת מה היא ראתה. על כך היא עונה: "וַתֹּאמֶר אִישׁ זָקֵן עֹלֶה וְהוּא עֹטֶה מְעִיל וַיֵּדַע שָׁאוּל כִּי שְׁמוּאֵל הוּא…" שאול ביודעו שרוחו של שמואל לפניו, הוא משתחווה לפניו: "וַיִּקֹּד אַפַּיִם אַרְצָה וַיִּשְׁתָּחוּ:"
VIII.      רוחו של שמואל מבקש משאול הסבר למה הוא הועלה: "..וַיֹּאמֶר שְׁמוּאֵל אֶל שָׁאוּל לָמָּה הִרְגַּזְתַּנִי לְהַעֲלוֹת אֹתִי…". שאול מסביר לו את כל המצב שבו הוא נמצא: א. הפלשתים חונים על ישראל. ב. ה' איננו איתי (סר ממני רוח הגבורה) ג. ה' איננו עונה לי. לכן הוא מבקש ממנו לדעת מה לעשות?.

IX.            שמואל מזכיר לו נקרעה המלכות ממנו, ומעתה דוד הוא שזוכה במלכות. בנוסף לכך שמואל מודיע לו שאכן סופו קרב ובא, הוא ובניו ימותו וגם עם ישראל ייפול ביד פלשתים:  "וְיִתֵּן ה' גַּם אֶת יִשְׂרָאֵל עִמְּךָ בְּיַד פְּלִשְׁתִּים וּמָחָר אַתָּה וּבָנֶיךָ עִמִּי (עמי בקבר) גַּם אֶת מַחֲנֵה יִשְׂרָאֵל יִתֵּן ה' בְּיַד פְּלִשְׁתִּים:"
X.   לאחר ששמע שאול דברי שמואל הוא נבהל, עד כדי כך שלא אכל לחם ולא שתה מים. רק לאחר הפצרות חוזרות ונשנות, שאול מסכים לאכול ולאחר מכן הוא חוזר למקומו.


1.      מי אמר למי: "יָדֹעַ תֵּדַע כִּי אִתִּי תֵּצֵא בַמַּחֲנֶה אַתָּה וַאֲנָשֶׁיךָ:"?

2.       מי חנה ב"שונם"?

3.       לגבי מה מוזכר התחפושת?

4.       מי אמר למי: "..וְלָמָה אַתָּה מִתְנַקֵּשׁ בְּנַפְשִׁי לַהֲמִיתֵנִי"?

5.      מיהו האיש הזקן, שעוטה מעיל, שבפרק?

6.      מי אמר למי: "לָמָּה הִרְגַּזְתַּנִי לְהַעֲלוֹת אֹתִי"?
7.      לגבי איזה עניין מוזכרות ה"מצות"?              

